CELEX: 62015CN0176
Language: et
Date: 2015-04-20 00:00:00
Title: Kohtuasi C-176/15: Eelotsusetaotlus, mille on esitanud Tribunal de première instance de Liège (Belgia) 20. aprillil 2015 – Guy Riskin, Geneviève Timmermans versus État belge

6.7.2015   
            
            
               ET
            
            
               Euroopa Liidu Teataja
            
            
               C 221/2
            
         Eelotsusetaotlus, mille on esitanud Tribunal de première instance de Liège (Belgia) 20. aprillil 2015 – Guy Riskin, Geneviève Timmermans versus État belge
   (Kohtuasi C-176/15)
   (2015/C 221/02)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Liège
   
      Põhikohtuasja pooled
   
   
      Kaebajad: Guy Riskin, Geneviève Timmermans
   
      Vastustaja: État belge
   
      Eelotsuse küsimused
   
   
            
               1.
            
            
               Kas Code des impôts sur les revenus 1992 artiklis 285 sätestatud norm, mis kinnitab kaudselt Belgias residendist füüsilise isiku poolt välismaalt saadud dividendide topeltmaksustamist, on kooskõlas Euroopa Liidu toimimise lepingu artiklis 63 koostoimes Euroopa Liidu lepingu artikliga 4 sätestatud ühenduse õiguse põhimõtetega osas, milles see võimaldab Belgial omal äranägemisel, lähtudes siseriiklikest õigusnormidest, millele viidatakse Belgia sõlmitud topeltmaksustamise vältimise lepingus, nimelt artiklist 285, milles kehtestatakse mahaarvamise tingimused, või artiklist 286, milles kehtestatakse ainult mahaarvatava maksu kindlasummaline määr, maksustada soodsamalt investeeringuid kolmandatesse riikidesse (Ameerika Ühendriigid), võrreldes investeeringutega, mida võidaks teha Euroopa Liidu liikmesriikidesse (Poola)?
            
         
            
               2.
            
            
               Kas Code des impôts sur les revenus 1992 artikkel 285, kuivõrd see seab välismaal tasutud maksu Belgias tasumisele kuuluvast maksust maha arvamiseks tingimuse, et kapital ja vara, millelt tulu saadi, on määratud kutsetegevuseks Belgias, on vastuolus Euroopa Liidu toimimise lepingu artiklitega 49, 56 ja 58?